recursal/SuperWikiNEXT-32B huggingface dataset:
**Alexander Nordvik** (? – 1910) oli suomalainen Venäjän keisarillisen laivaston kontra-amiraali.

Alexander Nordvikin syntymäaikaa ja perhettä ei tiedetä. Hän tuli oppilaaksi Pietarin merikadettikouluun 1844 ja yleni gardemariniksi 1847. Valmistuttuaan Nordvik ylennettiin midshipsmaniksi 1849 ja hän palveli 1849–1850 vahtialus, fregatti Auroralla Kronstadtin redillä. Vuosina 1850–1851 hän purjehti linjalaiva Fère Champenoisella ja Viborg-aluksella Itämerellä ja palveli 1852 höyrylaiva Tosnalla Pietarin ja Kronstadtin välillä ja 1853 Poltava-aluksella Suomenlahdella.

Krimin sodan alussa vuonna 1854 Nordvik toimi tykkiveneiden 11 ja 12 päällikkönä Turun rannikkopuolustuksessa, luutnantiksi hän yleni huhtikuussa 1855. Sodan lopulla 1855–1856 Nordvik palveli Turun soutulaivasto-osaston päällikkönä ja siirsi sen 1856 Turusta Helsinkiin. Hänet siirrettiin heinäkuussa 1857 palvelukseen Siperian laivastoon ja määrättiin höyrylaiva Šhilkan ja höyrylaiva Amurin päälliköksi Amurille. Aigunin sopimuksen jälkeen hänet asetettiin kesäkuussa 1858 Itä-Siperian kenraalikuvernöörin dispoon ja hän komensi höyrylaiva Amuria Amurjoella 1858–1860. Vuosina 1861–1863 hän toimi vanhimpana upseerina klipperi Strelokilla, joka purjehti Amurilla ja Ussurilla.

Kateeniluutnantiksi Nordvik ylennettiin tammikuussa 1866 ja hän toimi 1866–1868 höyrylaiva General Korsakoffin päällikkönä Šilka-, Amur- ja Ussuri-joilla. Loppuvuodesta 1868 hänet määrättiin Muravjevin sataman päälliköksi, mistä hänet seuraavana vuonna siirrettiin Stretenskin ja Nikolajevskin satamien päälliköksi Alaskaan. Heinäkuussa 1873 hänet määrättiin Nikolajevskin sataman laivasto-osaston päälliköksi ekipaasikomentajan oikeuksilla. Hänet ylennettiin 2. luokan kapteeniksi 1874 ja siirrettiin 1877 palvelukseen Itämeren laivastoon. 1. luokan kapteeniksi Nordvik yleni 1878, seuraavana vuonna hänet siirrettin 8. meriekipaasiin. Eron sotapalveluksesta hän sai kontra-amiraalina joulukuussa 1880.

Lähteet
-------

1. 1 2 3 4  Nordvik, Alexander *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura.
David Garnett**David Garnett** (1892-1981) oli brittiläinen kirjailija, Bloomsburyn ryhmän jäsen.

Hänen tunnetuin romaaninsa oli nimeltään *Lady into Fox* vuodelta 1922. Garnett julkaisi myös toimitetun laitoksen ystävänsä T. E. Lawrencen kirjeistä.

Garnett oli kaksi kertaa naimisissa ja hän sai kuusi lasta. Hänen toinen vaimonsa Angelica Garnett oli miestään 26 vuotta nuorempi ja monimutkaisten perhesuhteiden kautta sukua useille Bloomsburyn ryhmän jäsenille. Hänen biologinen isänsä Duncan Grant oli ollut aiemmin David Garnettin rakastaja.

Lähteet
-------

1. ↑  David Garnett Encyclopeidia Britannica. Viitattu 31.10.2014.
2. 1 2  David Garnett, 88, Novelist, Dies; A Member of Bloomsbury Group NY Times. Viitattu 31.10.2014.
3. ↑  Angelica Garnett Telegraph. Viitattu 31.10.2014.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Pohjoinen ja eteläinen napapiiri
**Napapiirit** ovat maapallon pohjois- ja eteläosissa sijaitsevat kaksi leveyspiiriä, joiden kulmaetäisyys navoista on sama kuin Maan pyörimisakselin kaltevuus Maan ratatasoon nähden. Sen seurauksena napapiirien ja napojen välillä on aikoja, jolloin auringon keskipiste pysyy koko vuorokauden ajan horisontin ylä- tai alapuolella, mistä seuraavat kaamos ja yötön yö. Auringon ei-pistemäinen koko ja valon taittuminen ilmakehässä aiheuttavat sen, että kaamoksen ja yöttömän yön rajat eivät kuitenkaan ole täysin napapiirien kohdalla.

Maan pohjoisen napapiirin sijainti on noin 66,56° pohjoista leveyttä ja eteläisen napapiirin 66,56° eteläistä leveyttä. Koska Maan akselin kallistuskulma vaihtelee noin 41 000 vuoden jaksoissa, napapiirit liikkuvat noin 250 kilometrin vaihteluvälin sisällä. Nykyisin kallistuma pienenee, minkä vaikutuksesta napapiiri liikkuu pohjoiseen noin 14,5 metriä vuodessa. Nutaatio vaikuttaa napapiirien sijaintiin lyhyemmällä aikavälillä. Se mukaan lukien napapiirit ovat liikkuneet 2020-luvun alkuvuosina kohti päiväntasaajaa. Vuoden 2020 alussa napapiirien sijainti oli ± 66,5637820183°, ja vuoden 2024 alussa se on ± 66,5615884826°. Vuoden 2024 aikana napapiirit alkavat jälleen siirtyä kohti napoja.

Myös muilla planeetoilla on napapiirinsä: esimerkiksi Marsin napapiirit ovat 64,8° leveyspiireillä.

Lähteet
-------

1. 1 2  napapiiri *Tieteen termipankki*. Viitattu 22.2.2021.
2. 1 2  Obliquity of the Ecliptic, Nutation in Obliquity and Latitudes of the Arctic/Antarctic Circles *Obliquity of the Ecliptic Calculator*. Viitattu 2.1.2023.
3. ↑  Napapiiri liikkuu ylös ja alas *Tieteen kuvalehti*.  1.9.2009. Viitattu 27.6.2021.
4. ↑  Mikko Suominen: Viikon Mars-kuvassa näkyy yötön yö  24.7.2008. Tähdet ja avaruus. Viitattu 13.11.2014.
**Marika Hannele Ylhäinen** (o.s **Tuliniemi**, s. 19. heinäkuuta 1974 Turku) on uransa päättänyt suomalainen kuulantyöntäjä. Tuliniemi saavutti ulkoradoilla kaksi Suomen mestaruutta. Hänen ennätystuloksensa 18,09 m on vuodelta 1997, ja hän sijoittuu sillä Suomen kaikkien aikojen tilastossa neljänneksi. Seuratasolla hän edusti vuoteen 1990 Liedon Parmaa ja sen jälkeen Raision Kuulaa.

Marika Tuliniemi nousi kansalliseen kuulantyönnön kärkeen 1990-luvun alussa. Kovia kilpakumppaneita tähän aikaan naisten sarjassa olivat 1980-luvulta lähtien mestaruuksia ottanut Asta Ovaska ja samaan aikaan kansalliseen kuulakärkeen noussut Karoliina Lundahl. Tuliniemi kilpaili 1990-luvun alussa alle 20-vuotiaiden EM- ja MM-kisoissa, joista huippumenestyksenä oli vuoden 1992 alle 20-vuotiaiden EM-kisavoitto San Sebastianissa. Naisten kuulantyönnön Suomen mestaruuksia hän saavutti vuosina 1995 ja 1997. Aikuisten kansainvälisissä kisoissa Tuliniemi oli kaksi kertaa. Vuoden 1993 MM-kisat Stuttgartissa päättyivät karsintaan tuloksella 16,62 m. Hän oli sen jälkeen mukana Suomen edustajana vuoden 1994 koti-EM-kisoissa Helsingissä edeten ainoana suomalaisen loppukilpailuun loppusijoituksen ollessa 11. tuloksella 16,72 m.

Tuliniemi oli lukion jälkeen opiskellut Turussa fysioterapeutiksi. Vuodesta 1997 lähtien Tuuliniemi jatkoi opiskeluja Yhdysvalloissa Dallasissa saavuttaen neljän opiskeluvuoden jälkeen psykologian BSc-tutkinnon. Yhdysvalloissa oleskelun aikana hän teki huhtikuussa 1997 oman kuulaennätyksensä 18,09 m. Ura päättyi vuonna 2000 tapahtuneiden olkapää- ja polvivammojen myötä.

Tuliniemellä on nimissään myös useita Suomen ikäkausiennätyksiä: ulkoradoilla 15- (14,05; 3 kilon kuulalla 16,50), 17- (16,26; 3 kilon kuulalla 18,10) ja 19-vuotiaiden (17,93) ennätys sekä sisäradoilla 17- (15,85), 19- (17,25) ja 22-vuotiaiden (17,38) ennätys. Hän voitti alle 20-vuotiaiden Euroopan mestaruuden vuonna 1993 tuloksella 17,93.

Saavutukset
-----------

* Kuulantyöntö
	+ Suomen mestari: 1995, 1997
	+ SM-hopea: 1991, 1992, 1994, 1996, 1998
	+ SM-pronssi: 1999

* + Alle 20-vuotiaiden EM-kisat:
		- EM-kulta: 1993
		- Sija 7: 1991

* + Alle 20-vuotiaiden MM-kisat:
		- Sija 9: 1992

Lähteet
-------

* Hannus, Matti; Laitinen, Esa; & Martiskainen, Seppo: *Kalevan kisat Kalevan malja - Vuosisata yleisurheilun Suomen mestaruuksia*. Suomen Urheiluliitto: Gummerus, 2002. ISBN 951-96491-5-8.

### Viitteet

1. ↑  Yleisurheilun Suomen parhaat kautta aikojen: Naiset: Kuula *apulanta.fi*.
2. 1 2 3  Poissa parrasvaloista: Marika Ylhäinen - Junnut kaikkosivat salilta kuulantyöntäjän nostaessa rautaa..  *Urheilulehti*, 16.6.2021, nro 25, s. 60.
3. 1 2  Marika Tuliniemi Tilastopaja (vaatii kirjautumisen, maksullinen palvelu).


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Hätäkeskuslaitoksen karttakoordinaattipalvelu** on vapaasti saatavilla oleva sähköinen karttapalvelu. Sitä käytetään palo- ja pelastustoimessa hälytysajoneuvojen ohjaamiseen oikeaan kohteeseen navigaattoreiden avulla. Koordinaattipalvelun kehittäminen aloitettiin siksi, että Suomen saaristoissa paikantaminen ei ollut helppoa siksi, että kartoissa ei ollut erottelevia paikannimiä ja erehtyminen saarista oli helposti mahdollista. Palvelu perustuu Maanmittauslaitoksen karttapohjille.

Ajatuksena on se, että esimerkiksi vapaa-ajan asuja ottaisi etukäteen selvää siitä, missä WGS84-koordinaattipisteessä hänen asuntonsa sijaitsee ja tulostaisi koordinaattipalvelusta paperille seinälle laitettavan hälytysohjeen, jonka perusteella hälytyskeskuksen *112*-numeroon soitettaessa olisi helppo sanoa tarkka koordinaatti. Tulostettu hälytysohje palvelee myös vieraita ja vuokralaisia, joilla ei ole paikallistuntemusta.

Palvelu tuotetaan suomen, ruotsin ja englannin kielillä.

Vuonna 2017 Hätäkeskuslaitoksen ja Digian toteuttama 112 Suomi -mobiilisovellus voitti valtakunnallisen sosiaali- ja terveysalan turvallisuuspalkinnon. 112 Suomi -sovelluksella avuntarvitsijan sijainti selvitetään satelliittipaikannuksella. Sovellus lähettää koordinaatit suoraan hätäkeskustietojärjestelmään, kun avuntarvitsija soittaa sovelluksella hätänumeroon.

Muu käyttö
----------

Hätäkeskuslaitos-viraston koordinaattipalvelusta saa melko tarkkoja koordinaatteja paikkojen osoittamiseen myös muuhun käyttöön, esimerkiksi risteykset ajo-ohjeita varten käsin navigaattoriin tai GPS-paikantimeen tallennettavaksi tai maisema- ja arkkitehtuurivalokuvien ottopaikkojen merkitsemiseksi.

Lähteet
-------

1. ↑  Turvallisuuspalkinto 112 Suomi -sovellukselle - Urakointiuutiset.fi *www.urakointiuutiset.fi*. Viitattu 12.12.2019.

Aiheesta muualla
----------------

* 112 Suomi -mobiilisovellus nopeuttaa avunsaantia hätätilanteessa (Arkistoitu – Internet Archive) 112.fi
Logo.
TBS Touloisen Lascrosses-kampuksen sisäänkäynti.
**Toulouse Business School** on eurooppalainen kauppakorkeakoulu, joka toimii Pariisissa, Lontoossa, Toulousessa, Barcelonassa, ja Casablancassa. TBS perustettiin Ranskassa vuonna 1903.

TBS Executive MBA -ohjelma on sijoittunut globaalin vertailun sijalle 100. TBS on kansainvälinen kolmoisakkreditointi (AMBA, EQUIS ja AACSB). 

Koulussa on ilmailuun painotuva linja (yhteistyössä *École nationale de l’aviation civilen* kanssa).

Koulun entisiä oppilaita
------------------------

* Nicolas Todt, Formula 1 -taustavaikuttaja.

Lähteet
-------

1. ↑  Toulouse Business School amplifie sa stratégie internationale
2. ↑  Pourquoi l'exexcutive MBA de TBS est dans le top 100 mondial
3. ↑  TBS conserve sa triple couronne (Arkistoitu – Internet Archive)
4. ↑  Comment Toulouse Business School et l'ENAC ont monté leur filière aéronautique
5. ↑  Nicolas TODT (Arkistoitu – Internet Archive)

Aiheesta muualla
----------------

* Virallinen verkkosivu.
Tuottaja Charles Schneer ja näyttelijä Caroline Munro 1974 Amsterdamissa Sinbad, merten sankari -elokuvan ensi-illassa.
**Sinbad, merten sankari** (engl. *The Golden Voyage of Sinbad*) on Gordon Hesslerin ohjaama brittiläis-yhdysvaltalainen fantasiaseikkailuelokuva vuodelta 1973. Pääosissa ovat John Phillip Law, Tom Baker, Takis Emmanuel, Caroline Munro, Douglas Wilmer ja Martin Shaw. Elokuvan erikoistehosteista vastaa Ray Harryhausen. 

*Sinbad, merten sankari* on toinen kolmesta Columbia Picturesin tuottamasta Sinbad-elokuvasta. Ensimmäinen on *Sindbadin uudet seikkailut* (*The 7th Voyage of Sinbad*, 1958) ja kolmas *Sinbad ja tiikerinsilmä* (*Sinbad and the Eye of the Tiger*, 1977).

Elokuva perustuu arabialaisissa Tuhannen ja yhden yön saduissa esiintyvän Sindbad Merenkulkijan seikkailuihin.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Aarteenetsintämatkallaan Sinbad (John Phillip Law) kohtaa esimerkiksi myyttisen homunculuksen eli keinotekoisesti valmistetun pienoisihmisen sekä outoja petoja ja myrskyjä. Hänen vihollisensa on pahan taikuuden harjoittaja Koura. Sinbadin kumppanina matkalla on muun muassa orjatyttö Margiana (Caroline Munro), jonka kämmeneen on tatuoitu mystinen silmä. Sinbad on aiemmin nähnyt tytön unessa.

**Juonipaljastukset päättyvät tähän.**

Palkinnot
---------

Elokuva on saanut vuoden 1973 parhaan fantasiaelokuvan Saturn-palkinnon.

Lähteet
-------

1. ↑  *Tuhatyksi yötä*, s. 255–327. WSOY, 1995.
2. ↑  *Mytologian sanakirja*, s. 98. WSOY, 2000.
3. ↑  1973 Film Awards for Best Fantasy Film Release: Winner The Golden Voyage of Sinbad Saturn Awards. Viitattu 18.3.2018. (englanniksi)

Aiheesta muualla
----------------

* Sinbad, merten sankari Internet Movie Databasessa (IMDb.com) (englanniksi)
* Sinbad, merten sankari Elonetissä (elonet.fi) (englanniksi)
Hässelby-Vällingbyn kaupunginosa-alueen sijainti Tukholman kartalla.
**Hässelby-Vällingby** on yksi Tukholman kunnan 14 kaupunginosa-alueesta. Se sijaitsee kunnan länsiosassa (*västerort*). Hässelby-Vällingbyssä on lähes 62 000 asukasta, ja sen pinta-ala on 19,60 neliökilometriä. Etelässä ja idässä Hässelby-Vällingbyn rajanaapureita ovat Bromman ja Spånga-Tenstan kaupunginosa-alueet, lännessä taas Järfällan kunta. Hässelby-Vällingbyhyn kuuluvat seuraavat kaupunginosat: Hässelby Gård, Hässelby Strand, Hässelby Villastad, Grimsta, Kälvesta, Nälsta, Råcksta, Vinsta ja Vällingby.

Lähteet
-------

1. 1 2  Hässelby-Vällingby Tukholman kaupunki. Viitattu 2. marraskuuta 2008.

Aiheesta muualla
----------------

* Kuvia tai muita tiedostoja aiheesta **Hässelby-Vällingby** Wikimedia Commonsissa

Tukholman kaupunginosa-alueet

|  |
| --- |
| Bromma • Enskede-Årsta-Vantör • Farsta • Hägersten-Liljeholmen • Hässelby-Vällingby • Kungsholmen • Norrmalm • Rinkeby-Kista • Skarpnäck • Skärholmen • Spånga-Tensta • Södermalm • Älvsjö • Östermalm |
| Lakkautetut kaupunginosa-alueet: Enskede-Årsta • Hägersten • Katarina-Sofia • Kista • Liljeholmen • Maria-Gamla stan • Rinkeby • Vantör |
| Katso myös: Luettelo Tukholman kaupunginosista |
**Gerry House** (s. 1948) on yhdysvaltalainen radiotoimittaja, lauluntekijä ja muusikko. Hän aloitti nashvillelaisella WSIX-radioasemalla vuonna 1975 ja teki asemalle *Gerry House and the House Foundation* -aamuohjelmaa. House oli välillä samassa kaupungissa sijaitsevalla WSM-asemalla ja KLACilla Los Angelesissa, ennen paluutaan takaisin WSIXille, jolla hän jatkoi aamulähetyksiään joulukuuhun 2010 saakka. Lisäksi hän on tehnyt valtakunnallisesti levitettyjä radio-ohjelmia, kuten *Countryline USA*, *America's Number Ones* ja *The Saturday Night House Party*.

House on julkaissut kaksi komediallista country-albumia. Niistä ensimmäinen, *The Cheater's Telethon*, julkaistiin vuonna 1990 ja sitä seurannut  *Bull* 1992. Housen kirjoittamia musiikkikappaleita ovat levyttäneet muun muassa Reba McEntire, LeAnn Rimes, Randy Travis ja Trace Adkins.

Billboard-lehti on valinnut Housen seitsemän kertaa vuoden radiopersoonaksi. Vuonna 2009 House valittiin Country Music DJ Hall of Fameen ja vuonna 2011 National Association of Broadcasters Hall of Fameen.

Lähteet
-------

1. ↑  Kay West: King of the Morning  13.12.1999. Nashville Scene.  Arkistoitu 12.11.2006. Viitattu 24.6.2011. (englanniksi)
2. 1 2 3 4 5  Broadcasting Hall of Fame National Association of Broadcasters. Viitattu 24.6.2011. (englanniksi)
3. ↑  Nashville Radio Personality Gerry House Will End Longtime Morning Show  3.9.2010. CMT. Viitattu 24.6.2011. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Angela Nicoletti-Hulkko**, taiteilijanimeltään **Angela McCoy**, (s. 12. elokuuta 1964 Hollywood, Los Angeles, Kalifornia, Yhdysvallat) on yhdysvaltalaissyntyinen näyttelijä ja laulaja, joka asuu Suomessa. Hän on Hanoi Rocks -yhtyeen perustajajäsenen, soolokitaristi ja säveltäjä Andy McCoyn vaimo, mutta lehtitietojen mukaan Nicoletti-Hulkko on hakenut avioeroa McCoysta maaliskuussa 2021. Angelan serkku on Johnny Thunders ja hän on myös Izzy Stradlinin entinen puoliso.

Angela on esiintynyt lukuisissa musiikkivideoissa kuten David Lee Rothin "California Girls" ja "Just a Gigolo/I Ain't Got Nobody", Guns N' Rosesin "Sweet Child O' Mine", Rattin Dance ja Andy McCoyn Live Ammon "Strung Out".

Nicoletti esiintyi ensimmäisen kerran ammattilaulajana Ruotsissa vuonna 1993. Andy McCoy perusti yhtyeen Live Ammo ja Angela liittyi siihen. Hän laulaa kappaleessa "Fox Field Junction". Hän oli laulajana myös vuonna 1997 punkyhtye Briardin comebackin yhteydessä.

Angela ja Andy alkoivat työskennellä yhteisen elokuvan ja soundtrackin parissa vuonna 1997. Elokuvan nimeksi tuli *The Real McCoy*. Se kilpaili palkinnoista Berliinin elokuvajuhlilla ja oli ehdolla myös Sodankylän elokuvafestivaaleilla Suomessa. Berliinin ja Sodankylän lisäksi elokuva oli ehdolla palkinnonsaajaksi myös São Paulossa, Brasiliassa. Elokuvan tekeminen kesti lopulta melkein kolme vuotta, kun Andy oli joutunut vakavaan onnettomuuteen pudottuaan parvekkeelta kesken kuvauksia. Elokuva on saanut ylistäviä arvosteluja muun muassa *New York Timesissa* ja *Billboardissa*.

Vuonna 2003 Angela ja Andy esiintyivät omassa viikoittaisessa tv-sarjassaan nimeltä "The McCoys Show" MTV3:lla. Sarjaa tehtiin 18 jaksoa. Sarja tavoitti noin 500 000 katsojaa jaksoa kohti.

Lähteet
-------

1. ↑  Julkiset verotiedot 2012, Verohallinto
2. ↑  Seiska: Andy McCoyn Angela-vaimo hakee avioeroa 30 vuoden jälkeen *Ilta-Sanomat*.  17.6.2021. Viitattu 17.6.2021.
3. ↑  IMDb, Angela Nicoletti Biography


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Angela Nicoletti
**Anežka Drahotová** (s. 22. heinäkuuta 1995 Rumburk) on tšekkiläinen yleisurheilija ja maastopyöräilijä. Hänen päälajinsa on kilpakävely.

Drahotová voitti 10 000 metrin kävelyssä alle 20-vuotiaiden Euroopan-mestaruuden Rietissä 2013. Hänen kaksoissiskonsa Eliška sijoittui samassa kilpailussa kolmanneksi. Anežka Drahotová osallistui Rietissä myös 3 000 metrin estejuoksuun, jossa sijoittui yhdeksänneksi. Moskovan MM-kisoissa 2013 hän sijoittui 20 kilometrin kävelyssä seitsemänneksi.

Vuonna 2014 Drahotová voitti kultaa 10 000 metrin kävelyssä Eugenen alle 20-vuotiaiden MM-kisoissa nuorten maailmanennätysajalla 42.47,25. Zürichin EM-kilpailuissa hän sai pronssia 20 kilometrin kävelyssä Tšekin ennätysajalla 1.28.08. Vuonna 2015 hän oli Tallinnan alle 23-vuotiaiden EM-kisoissa 20 kilometrin kävelyssä toinen ja 5 000 metrin juoksussa kahdestoista. Saman vuoden Pekingin MM-kisoissa Drahotová oli 20 kilometrin kävelyssä kahdeksas.

Drahotová sijoittui 2016 Rio de Janeiron olympialaisissa 20 kilometrin kävelyssä kymmenenneksi. Seuraavana vuonna hän sijoittui 20 kilometrin kävelyssä seitsemänneksi Bydgoszczin alle 23-vuotiaiden EM-kilpailuissa, mutta keskeytti saman matkan Lontoon MM-kilpailuissa. Berliinin EM-kilpailuissa 2018 hän saavutti hopeaa 20 kilometrin kävelyssä ajalla 1.27.03. Napolin universiadeissa 2019 hän sai samalla matkalla pronssia. Dohan MM-kilpailuissa 2019 hän sijoittui 20 kilometrin kävelyssä 19:nneksi.

Henkilökohtaiset ennätykset
---------------------------

Ulkoradat
* 3 000 metrin kävely: 11.52,38 (2015)
* 5 000 metrin kävely: 20.48,75 (2018)
* 10 000 metrin kävely: 42.47,25 (2014)
* 10 kilometrin kävely: 43.40 (2014)
* 20 kilometrin kävely: 1.26.53 (2015)
* 1 500 metrin juoksu: 4.24,89 (2013)
* 3 000 metrin juoksu: 9.26,28 (2013)
* 5 000 metrin juoksu: 16.03,18(2015)
* 3 000 metrin estejuoksu: 10.10,45 (2013)
* Puolimaraton: 74.25 (2014)

Sisäradat
* 3 000 metrin kävely: 12.39,02 (2018)
* 5 000 metrin kävely: 21.54,0 (2013)
* 1 500 metrin juoksu: 4.24,46 (2014)
* 3 000 metrin juoksu: 9.33,83 (2014)

Lähde

Lähteet
-------

1. 1 2 3 4  Anežka Drahotová Tilastopaja (vaatii kirjautumisen, maksullinen palvelu).  (englanniksi)
2. 1 2  Anežka Drahotová Kansainvälinen yleisurheiluliitto.  (englanniksi)

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Tšekki

 |
|  |
| Henkilöt | 
* World Athletics
* Tilastopaja 🔒

 |

 |
**Angela M. Gurnell** on brittiläinen maantieteilijä, joka on tutkinut jokia. Työssään hän on yhdistänyt hydrologiaa, geomorfologiaa ja ekologiaa. Hän on tutkinut joen virtauksen ja kasvillisuuden vuorovaikutusta: sitä, miten virtaus vaikuttaa kasvillisuuteen, ja sitä, miten elävä ja kuollut kasviaines muuttaa veden virtauksia.

Gurnell on fysikaalisen maantieteen professori Queen Maryn yliopistossa Lontoossa. Sitä ennen hän on tyoskennellyt Southamptonin, Birminghamin ja King's Collegen yliopistoissa. Hän suoritti Exeterin yliopistossa tohtorin tutkinnon hydrologiassa ja kandidaatin tutkinnon maantieteessä. 

Gurnell sai vuonna 2021 Euroopan geotieteiden unionin (EGU) myöntämän Alfred Wegener -mitalin.

Lähteet
-------

1. 1 2  Alfred Wegener Medal & Honorary Membership - Angela M. Gurnell *European Geosciences Union*. Viitattu 7.5.2021.
2. ↑  Professor Angela Gurnell profile *Queen Mary University of London*. Viitattu 7.5.2021.
3. ↑  Executive Committee: 2005-2006 *Geophemera*.  2006.  Arkistoitu 20.3.2022. Viitattu 7.5.2021.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
	+ 2
* Ranska
* BnF data
* Katalonia
* Israel
* Belgia
* Yhdysvallat
* Tšekki
* Alankomaat

 |
|  |
| Tieteilijät | 
* CiNii
* Google Scholar
* Scopus

 |
|  |
| Muut | 
* IdRef

 |

 |
Aneriojärven luonto- ja kulttuuripolkua heinäkuussa 2018.
**Aneriojärven kyläasutus** Suomusjärvellä ja Kiikalassa Salossa Varsinais-Suomessa on yksi Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä.

Aneriojärven kyläasutus muodostuu Kiskonjoen–Perniönjoen vesistöön kuuluvan Suomusjärven Aneriojärven rantakylien Suomusjärven Laperlan ja Häntälän sekä Aneriojärveen pohjoisesta laskevan Varesjoen varrella sijaitsevan Kiikalan Yltäkylän vanhimmasta asutuksesta. Sen piirissä kyläasutuksen rakenne on Varsinais-Suomelle tyypillisesti säilynyt tiivinä huolimatta iso- ja uusjaoista ja antaa hyvän käsityksen 1800- ja 1900-lukujen talonpoikaisesta rakentamisesta vauraalla maanviljelysalueella.

Aneriojärven luona seututien 110 varressa on Aneriojärven luontoa ja sen rantakylien kulttuuriympäristöä esittelevä luonto-kulttuuripolku lähellä Kitulan taajamaa.

Lähteet
-------

1. 1 2  Aneriojärven kyläasutus *Valtakunnallisesti merkittävät rakennetut kulttuuriympäristöt RKY*. Museovirasto.
2. ↑  Aneriojärven luonto-kulttuuripolku (Arkistoitu – Internet Archive)
**Viisas** tarkoittaa yleisesti ihmistä, jolla on viisautta — joka osoittaa esimerkiksi oppineisuutta ja laajoja tietoja, tai kykyä ajatella tai harkita asioita selkeästi ja syvällisesti. Eri ajattelijoilla on ollut erilaisia näkemyksiä siitä, millainen ihminen on viisas.

Platon
------

Platon tekee dialogissaan *Pidot* selvän eron filosofin (*filosofos*) ja viisaan (*sofos*) välille. Ero selitetään rakkauden käsitteen avulla. Rakkaudelta puuttuu se kohde, jota se etsii. Siksi filosofilla (kirjaimellisesti "viisauden rakastajalla") ei ole sitä viisautta mitä hän etsii. Viisas sen sijaan ei rakasta eikä etsi viisautta, koska hänellä jo on viisaus. Platonin mukaan on olemassa kahdenlaisia olentoja, jotka eivät tee filosofiaa:

1. Jumalat ja viisaat, koska he *ovat* viisaita.
2. Järjettömät ihmiset, koska he *luulevat* olevansa viisaita.

Filosofin asema on näiden kahden ryhmän välissä. Filosofi ei ole viisas; mutta tajutessaan tämän, hän etsii viisautta ja rakastaa sitä. Tämä ero filosofin ja viisaan välillä oli myöhemmin merkittävässä osassa stoalaisessa filosofiassa, joka kehittyi Platonin jälkeen.

Stoalaisuus
-----------

Stoalaiset katsoivat viisaan olevan yksilö, joka ei voi kärsiä mitään vahinkoa kohtalon taholta. Elämän ongelmat, joita ihmiset kohtaavat — kuten sairaus, köyhyys, arvostelu, huono maine ja kuolema — eivät aiheuttaneet viisaassa mitään murhetta, ja elinolot, joita muut ihmiset tavoittelevat — kuten terveys, varallisuus, ylistys, maine ja pitkä elämä — olivat viisaan mielestä vain tarpeetonta ylimääräistä. Stoalaiset näkivät viisaan täysin riippumattomana ulkoisista olosuhteista, ja tämän onnellisuuden (*eudaimonia*) riippuvaksi ainoastaan viisaan omasta hyveellisyydestä.. 

Viisas saavuttaa tämän haavoittumattomuuden tiedon kautta, tulkitsemalla vaikutelmia oikein. Tämä on keskeisellä sijalla stoalaisessa tietoteoriassa.

Katso myös
----------

* Filosofi
* Kreikan seitsemän viisasta

Lähteet
-------

1. ↑  *Kielitoimiston sanakirja*. Kotimaisten kielten tutkimuskeskuksen julkaisuja 132. Internet-versio MOT Kielitoimiston sanakirja 1.0. Helsinki: Kotimaisten kielten tutkimuskeskus ja Kielikone Oy, 2004. ISBN 952-5446-11-5.
2. ↑  Platon: *Pidot* 203e-204b; katso myös *Faidros* 278d.
3. ↑  Hadot, Pierre: *What is Ancient Philosophy?*, ss. 39-45.
4. ↑  Holowchak, M. Andrew: *The Stoics, A Guide for the Perplexed*, ss. 19–25.
5. ↑  Hankinson, R. J.: *Stoic Epistemology*. Teoksessa Inwood, Brad (toim.): *The Cambridge Companion to the Stoics*, s. 59.
**Antero Albin (Antti) Rantanen** (6. kesäkuuta 1913 Tampere – 10. syyskuuta 1995 Viiala) oli Tampereen kaupungin liikennelaitoksen pitkäaikainen toimitusjohtaja, joka sai liikenneneuvoksen arvon.

Rantasen vanhemmat olivat kauppamatkustaja Antti Rantanen ja kauppias Hilja Sofia Solander, sittemmin Lehti, ja puoliso 1940–1993 Maire Valpuri Roinila. Rantanen suoritti ekonomin tutkinnon Helsingin kauppakorkeakoulussa 1939. Hän toimi Tampereen kaupungin vt. kaupunginaktuaarina 1940–1941, Hämeen läänin liikevaihtoverotoimiston kamreerina 1942–1944 ja Tampereen huoneenvuokralautakunnan toiminnanjohtajana 1945–1948. Kun Tampere perusti kunnallisen liikennelaitoksen 1948, Rantasesta tuli sen kamreeri ja samalla kaupungin liikennelautakunnan sihteeri. Liikennelaitoksen toimitusjohtajaksi Rantanen nimitettiin 1956 ja hän hoiti tehtävää kaksikymmentä vuotta, vuoteen 1976 asti. Liikenneneuvoksen arvonimen hän sai vuonna 1977.

Lähteet
-------

1. 1 2  Biografia-sampo: Antti Rantanen Viitattu 18.9.2021.
**Anders August "Antti" Raita** (15. marraskuuta 1883 Turku, Suomi – 1968 Yhdysvallat) oli suomalainen kilpapyöräilijä.

Kaarinan Jyryä, Kaarinan Pyrkivää ja Turun Urheiluliittoa edustanut Antti Raita osallistui Tukholman 1912 olympialaisten maantiepyöräilyyn. Hän sijoittui henkilökohtaisessa 320 kilometrin kilpailussa kuudenneksi, mikä on edelleen suomalaispyöräilijöiden kaikkien aikojen paras henkilökohtainen olympiasijoitus – vain Tea Vikstedt-Nyman on myös yltänyt kuudenneksi, Atlantassa 1996. Joukkuekilpailussa Suomen joukkue sijoittui viidenneksi.

Raita voitti seitsemän Suomen mestaruutta vuosina 1909–1913. Vuonna 1909 hän voitti SM-kisoissa kaikki kolme matkaa. 1 kilometrin voittoaika oli 1.28,4, 10 kilometrin 16.09,4 ja 30 kilometrin 52.34,0. Vuonna 1912 hän voitti jälleen kolme mestaruutta, kun 1 kilometrin kultaa tuli ajalla 1.30,8, 10 kilometrin ajalla 16.16,0 ja 60 kilometrin ajalla 1.50.42,5. Viimeisen Suomen-mestaruutensa hän voitti seuraavana vuonna 1913, kun hän oli nopein 60 kilometrin kilpailussa loppuajalla 1.57.11,0. Raita ajoi Suomen ennätyksiä useilla eri matkoilla. Vuonna 1911 hän sijoittui Ruotsissa 316 kilometrin pituisessa Mälarenin ympäriajossa toiseksi. Vuodesta 1918 lähtien hän asui Neuvostoliitossa ja Yhdysvalloissa ja muutti pysyvästi Yhdysvaltoihin vuonna 1939. Ammatiltaan hän oli kirvesmies ja työmies.

Saavutuksia
-----------

* Tukholman olympiakisoissa 1912 kuudes henkilökohtaisessa maantieajossa ja viides maantieajon joukkuekilpailussa
* Seitsemän Suomen mestaruutta vuosina 1909–1913

Henkilökohtaiset ennätykset
---------------------------

* 100 kilometriä: 3.16.09 SE (1911)
* 60 kilometriä: 1.41.14,7 SE (1913)
* 10 kilometriä: 14.53,8 SE (1913)
* 5 kilometriä: 7.48,1
* 1 kilometri: 1.25,2

SE = Suomen ennätys

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 265. Graface Jyväskylä, 2001. ISBN 951-98673-1-7.

### Viitteet

1. ↑  Virtamo, Keijo (toim.): *Fokus-Urheilu 2*, s. 315. Otava, 1970.
Bulmer Hobson noin vuonna 1916.
**Bulmer Hobson** (14. tammikuuta 1883 – 8. elokuuta 1969) oli irlantilainen vallankumouksellinen nationalisti ja eräs Irlannin tasavaltalaisveljeskunnan (IRB) johtajista vuoden 1916 pääsiäiskapinaa edeltäneinä vuosina. Maltillista suuntausta lähentynyt Hobson syrjäytettiin IRB:n johdosta, ja hän vastusti kapinaan ryhtymistä.

Hobson oli lähtöisin kveekariperheestä Holywoodista Downin kreivikunnasta, mutta syntyi Belfastissa. Hän työskenteli kirjanpainajana ja liittyi nuorena kansallismielisiin Gaelic League- ja Gaelic Athletic Association -järjestöihin. Hobsonilla oli keskeinen rooli nationalistisen tasavaltalaisuuden uudessa tulemisessa protestanttisessa Ulsterissa 1900-luvun alussa. Hän perusti vuonna 1903 kansallismielisen partiolaisjärjestön Fianna Éireannin, joka nimettiin muinaisen tarusankari Fiannan mukaan. Se ei aluksi saavuttanut menestystä, mutta Hobsonin käynnistettyä sen toiminnan uudestaan vuonna 1909 yhdessä Constance Markieviczin kanssa siitä tuli merkittävä osa tasavaltalaisliikettä. Vuonna 1904 Hobson liittyi maanalaisen IRB:n valajäseneksi Denis McCulloughin aloitteesta. Myöhemmin heillä molemmilla oli tärkeä rooli Thomas J. Clarken johtamassa IRB:n uudelleenjärjestelyssä. Hobson osallistui myös Irlannin vapaaehtoisjoukkojen (*Irish Volunteers*) perustamiseen, mutta hän menetti muiden vallankumouksellisten tuen annettuaan maltillisen poliitikon John Redmondin kannattajien ottaa vapaaehtoisjärjestön johdon haltuunsa.

Hobson syrjäytettiin kokonaan pääsiäiskapinan suunnittelusta. Pääsiäistorstaina 1916 hän varoitti Irlannin vapaaehtoisjoukkojen komentajaa Eoin MacNeillia arvellessaan kapinan olevan suunnitteilla. Jotta Hobson ei pilaisi kapinasuunnitelmaa, IRB:n sotilasneuvosto vangitsi hänet välittömästi ja vapautti hänet vasta pääsiäismaanantaina, kapinan jo alettua. Hän ei liittynyt tukemaan kapinaa. Myöhemmin Hobson toimi Irlannin vapaavaltion postimerkkiviraston johtajana.

Lähteet
-------

1. ↑  John Bulmer Hobson (1883-1969) - Find A Grave... *www.findagrave.com*. Viitattu 14.11.2020. (englanniksi)
2. 1 2 3  Bulmer Hobson (Arkistoitu – Internet Archive) (englanniksi) Easter 1916. Viitattu 1.6.2014.
3. 1 2  Bulmer Hobson and Denis McCullough (Arkistoitu – Internet Archive) (englanniksi) Irlannin kansalliskirjasto. Viitattu 1.6.2014.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Henkilöt | 
* Irlanti

 |
|  |
| Muut | 
* IdRef

 |

 |
***Owen Wingrave*** (op. 85) on Benjamin Brittenin säveltämä kaksinäytöksinen ooppera vuodelta 1970. Sen Myfanwy Piperin laatima libretto perustuu Henry Jamesin novelliin. Teos tilattiin BBC:ltä televisioesitystä varten. Televisio-oopperana *Owen Wingrave* kantaesitettiin 16. toukokuuta 1971. Näyttämöllä teos nähtiin ensimmäisen kerran 10. toukokuuta 1973 Covent Gardenissa.

*Owen Wingrave* -oopperan tarina heijastaa Benjamin Brittenin omia pasifistisia periaatteita. Tämä yhdistää *Owen Wingraven* toiseen Brittenin oopperaan, *Billy Buddiin*. Teoksessa on havaittavissa myös Brittenin silloinen kiinnostus kaksitoistasäveljärjestelmää kohtaan. Nimirooli on baritoniosa. *Owen Wingrave* on Brittenin toiseksi viimeiseksi jäänyt ooppera. Se on yksi hänen vähiten esitetyistä kypsän kauden oopperoistaan.

*Owen Wingrave* levytettiin säveltäjän itsensä johdolla Decca Recordsille. Vuonna 2008 oopperasta julkaistiin Chandos Recordsille levytys, jolla City of London Sinfoniaa johti Richard Hickox.

Lähteet
-------

1. 1 2  Owen Wingrave, opera, Op. 85 AllMusic
2. 1 2 3  Owen Wingrave (Arkistoitu – Internet Archive) Naxos
3. 1 2 3  Owen Wingrave Faber Music
4. ↑  Owen Wingrave Royal Opera House Collections
5. 1 2  Britten: Owen Wingrave Review by Stephen Eddins AllMusic
**Bumling** on ruotsalaisen Anders Pehrsonin vuonna 1968 suunnittelema riippuvalaisin ja siitä kehitetty valaisinsarja. Sitä valmistaa ruotsalainen Ateljé Lyktan. Bumling-valaisinperhe laajeni 1970-luvulla, ja valaisimia tehtiin kuudessa eri koossa, halkaisijaltaan 190, 250, 300, 400, 485 ja 600 mm. Bumling-valaisimia on valmistettu harjatun alumiinipinnan lisäksi myös maalattuna eri väreihin. Nykyiset vakiovärit ovat alumiini, valkoinen ja punainen ja läpimitat ovat 400 ja 600 mm. Valaisinta tehdään myös vuosittain vaihtuvassa erikoisvärissä 200 kappaleen sarjoina. Valaisimessa on kaksi E27-lampun kantaa ja sen yläpinnassa on kolmivaihekytkin, josta voi kytkeä päälle joko yhden tai molemmat lamput. Valaisimen sisäpinta on maalattu valkoiseksi ja sen alapinnassa on irroitettava, sisäkkäisistä renkaista muodostuva muoviritilä.

Riippuvalaisinten lisäksi tuotannossa oli aiemmin myös lattia- ja seinävalaisimia. Bumlingit ovat vielä tänäkin päivänä haluttuja*kenen mukaan?* ja niitä on saatavilla etenkin ruotsalaisissa antiikkiliikkeissä, kirpputoreilla ja internetin antiikkihuutokaupoissa. Valaisimia löytyy jonkin verran myös muista pohjoismaista. 

Muotoilultaan Bumling-valaisimet edustavat skandinaavista muotoilua.*kenen mukaan?*

Lähteet
-------

1. ↑  Bumling by Ateljé Lyktan, Architonic, The Independent Resource for Architecture and Design. Viitattu 20.10.2015.
2. ↑  Bumling-pendel (Arkistoitu – Internet Archive), Ateljé Lyktan. Viitattu 20.10.2015.
3. ↑  Bumling-esite[vanhentunut linkki], Ateljé Lyktan (pdf), viitattu 20.10.2015.

Aiheesta muualla
----------------

* Ateljé Lyktan, esite, jossa mukana myös historiatietoa  (Arkistoitu – Internet Archive)
**Avantgardemetalli** on yksi metallimusiikin tyylilajeista, jossa rikotaan perinteistä äänimaailmaa ja totuttuja kappalerakenteita. Musiikille on tyypillistä teatraalisuus ja mahtipontisuus, luova uuden ja erilaisen etsiminen. Toisin kuin progressiivisessa metallissa, joka myös on kokeilevaa ja rajoja rikkovaa, avantgardemetallissa käytetään vielä radikaalimpia ratkaisuja, kuten aivan uudenlaisia ääniä, kappalerakenteita, sointukulkuja ja soittimia. Progressiivinen metalli keskittyy pikemminkin luomaan erikoisuutta uudentyyppisillä rytmeillä ja rakenteilla eikä niinkään äänellä.

Yleensä avantgardemetalliin liitetään synkkä tunnelma ja alakuloinen äänimaailma. Moni avantgarde-yhtye onkin aloittanut black metalilla ja siirtynyt myöhemmin kokeilemaan uusia tyylejä. Tällaisia yhtyeitä ovat esimerkiksi Arcturus, Dødheimsgard ja Sigh. Ensimmäisenä avantgardemetalli-yhtyeenä voidaan pitää sveitsiläistä Celtic Frostia, joka toi etenkin vuoden 1987 Into the Pandemonium -levyllään hyvin kokeellisia elementtejä esiin musiikissaan. Myös tšekkiläinen Master's Hammer on vaikuttanut osaltaan tyylin syntyyn.

Avantgardemetal -yhtyeitä
-------------------------

* Avatar (yhtye)
* Arcturus
* Celtic Frost
* Deathspell Omega
* Fantômas
* Kekal
* Mr. Bungle
* Ram-Zet
* Secret Chiefs 3
* Solefald
* Sturmgeist
* Waltari
* iwrestledabearonce
* Pinkly Smooth
* Dir en grey
* Slipknot (albumi

 *Mate. Feed. Kill. Repeat*)

* Meshuggah
* Mastodon
* The Dillinger Escape Plan

Aiheesta muualla
----------------

* Avantgarde-Metal.com

Metallimusiikin tyylilajit

* Alternative metal
* Avantgardemetalli
* Djent
* Black metal
* Death metal
* Doom metal
* Extreme metal
* Folk metal
* Funk metal
* Glam metal
* Goottimetalli
* Grindcore
* Hard rock
* Heavy metal
* Industrial metal
* Kristillinen metallimusiikki
* Metalcore
* Neoklassinen metalli
* Power metal
* Progressiivinen metalli
* Rapcore
* Sinfoninen metalli
* Stoner rock
* Thrash metal
* Viikinkimetalli
Wikibooks 
Wikikirjastossa on aihe: **Owenin puolustus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Owenin puolustus** tai **kuningatarfianchetto** on shakkiavaus, joka alkaa:

`1.e4 b6`
Se on saanut nimensä englantilaiselta papilta ja vahvalta amatööripelaajalta John Owenilta.

Pelaamalla 1...b6 musta valmistelee fianchettoa kuningatarlähetillä b7-ruutuun, josta se osallistuu kamppailuun keskustasta. Huono puoli suunnitelmassa on, että valkea saa keskustan haltuunsa sotilailla ja tilaedun.

Valkea vastaa usein 1...b6-siirtoon 2.d4-siirrolla saaden keskustan haltuunsa. Jos valkea on huolestunut pääjatkosta, vaihtoehtoihin kuuluvat 2.c4 ja 2.Rf3.

Owenin puolustus, mukaan lukien muut epätavalliset vastaukset 1.e4-siirtoon on luokiteltu B00-luokkaan Encyclopaedia of Chess Openingsin mukaan.

Katso myös
----------

* Shakki
* Luettelo shakkiavauksista
* Puoliavoimet pelit
* Epätavalliset shakkiavaukset

Aiheesta muualla
----------------

* Owenin puolustus Everything2.com:ssa (englanniksi)
* Owenin puolustuksen pelejä ChessGames.com:ssa (englanniksi)
**Owsley Stanley** (oik. **Augustus Owsley Stanley III**, 1935 Kentucky – 13. maaliskuuta 2011 Cairns, Australia) oli yhdysvaltalainen äänittäjä ja äänentoistolaitteiden kehittäjä, joka tuli tunnetuksi vaihtoehtokulttuurissa LSD:n massavalmistajana.

Stanleyn isoisä oli senaattori ja hänen isänsä lakimies. Stanley harjoitti nuorena insinööriopintoja ja työskenteli tanssijana. Hän törmäsi LSD:n reseptiin Berkeleyn yliopiston kemian lehdessä ja päätti ryhtyä valmistamaan tuolloin vielä laillista ainetta.

Stanleyn väitetään valmistaneen jopa 1,25 miljoonaa LSD-annosta vuosina 1965–1967. Tom Wolfe kirjoitti hänestä kirjassaan *The Electric Kool-Aid Acid Test* (1968), ja hän innoitti myös Jefferson Airplanen laulua "Bear Melt", Steely Danin laulua "Kid Charlemagne" (1976) ja Grateful Deadin laulua "Alice D Millionaire". Stanleyn valmistamien *Monterey Purple* -annosten väitettiin innoittaneen Jimi Hendrixin "Purple Haze" -hittiä, minkä Hendrix tosin tiukasti kielsi. Käyttäjät jopa nimesivät huumeen uudelleen Purple Hazeksi. Kun LSD lopulta kiellettiin, Stanley sai ensin ehdonalaisen tuomion ja vuonna 1970 kolmen vuoden ehdottoman vankeustuomion.

Stanley äänitti muiden muassa Miles Davisin, Jimi Hendrixin, Johnny Cashin ja Janis Joplinin esiintymisiä. Hän kehitti tehokkaampia äänentoistolaitteita, joiden avulla yhtyeet saattoivat esiintyä entistä suuremmille yleisömassoille. Stanley myös rahoitti LSD-tuloillaan Grateful Dead -yhtyeen toimintaa.

Stanley muutti 1970-luvun lopulla Australiaan, jossa hän eli valmistamiaan koruja ja taide-esineitä myymällä. Hän sai surmansa auto-onnettomuudessa 13. maaliskuuta 2011 Cairnsissa menetettyään myrskyssä autonsa hallinnan.

Lähteet
-------

1. 1 2 3 4 5  Sirén, Vesa: LSD:n ja äänentoiston kiistelty legenda kuoli auto-onnettomuudessa *Helsingin Sanomat*.  17.3.2011.  Arkistoitu 15.1.2012. Viitattu 20.3.2011.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |

 |
**Avard Moncur** (s. 2. marraskuuta 1978 Nassau, Bahama) on bahamalainen pikajuoksija.

Moncur osallistui Sydneyn olympialaisiin 2000, joissa karsiutui 400 metrin juoksun välierissä. Bahaman pitkän viestin joukkueessa hän sijoittui alun perin neljänneksi. Viestin voittanut Yhdysvallat hylättiin myöhemmin Antonio Pettigrew'n dopingtapauksen vuoksi ja Bahama nousi kolmanneksi.

Vuonna 2001 Moncur voitti matkan maailmanmestaruuden Edmontonin MM-kisoissa ajalla 44,64. Hän oli samoissa kisoissa mukana Bahaman 4 × 400 metrin viestijuoksujoukkueessa. Joukkue juoksi alun perin toiseksi, mutta myöhemmin Yhdysvaltain joukkueen hylkäyksen takia nousi voittajaksi. Seuraavana vuonna hän juoksi Kansainyhteisön kisoissa kolmanneksi ja GP-finaalissa neljänneksi. Hän karsiutui Pariisin MM-kisoissa henkilökohtaisen matkan välierissä, mutta viestissä Bahama juoksi maaliin neljäntenä. Myöhemmin Yhdysvaltojen ensimmäisenä maaliin tullut joukkue hylättiin jälleen doping-rikkeen takia, ja Bahama nousi näin pronssille. Helsingin MM-kisoissa 2005 Moncur oli mukana Bahaman MM-hopeaa voittaneessa viestijoukkueessa. Kansainyhteisön kisoissa 2006 hän karsiutui 400 metrin välierissä. Osakan MM-kisoissa 2007 Moncur sijoittui 400 metrillä kahdeksanneksi ja saavutti jälleen MM-hopeaa viestissä. Pekingin olympialaisissa 2008 hän juoksi alkuerissä Bahaman pitkän viestin joukkueessa ja saavutti hopeaa, kun Bahama juoksi loppukilpailussa toiseksi.

Henkilökohtaiset ennätykset
---------------------------

* 200 metrin juoksu: 20,89 (2005)
* 400 metrin juoksu: 44,45 (2001)

Lähteet
-------

* Avard Moncur Kansainvälinen yleisurheiluliitto.  (englanniksi)

### Viitteet

1. ↑  IOC Executive Board meets ahead of London Games  21.7.2012. olympic.org:  KOK. Viitattu 16.4.2013. (englanniksi)

  

Miesten 400 metrin juoksun maailmanmestarit
*1983*: Bert Cameron |
*1987*: Thomas Schönlebe |
*1991*: Antonio Pettigrew |
*1993*: Michael Johnson |
*1995*: Michael Johnson |
*1997*: Michael Johnson |
*1999*: Michael Johnson |
*2001*: Avard Moncur |
*2003*: Tyree Washington |
*2005*: Jeremy Wariner |
*2007*: Jeremy Wariner |
*2009*: LaShawn Merritt |
*2011*: Kirani James |
*2013*: LaShawn Merritt |
*2015*: Wayde van Niekerk |
*2017*: Wayde van Niekerk |
*2019*: Steven Gardiner |
*2022*: Michael Norman



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Antero Eero Eevertti Luomajärvi** (s. 11. helmikuuta 1943 Hämeenkyrö) on suomalainen agronomi, maanviljelijä ja eläköitynyt opettaja ja rehtori, joka on saanut maanviljelysneuvoksen arvonimen.

Luomajärven vanhemmat olivat maanviljelijä Eero Ensio Luomajärvi ja Aili Aliisa Rajala. Hänen puolisonsa vuodesta 1968 on agronomi Ulla Helvi Helena Laurila. Luomajärvi tuli ylioppilaaksi Hämeenkyrön yhteiskoulusta 1965 ja valmistui agronomiksi kotieläintieteen alalta Helsingin yliopistosta 1971. Opettajaksi hän auskultoi 1973. Luomajärvi oli Tarvaalan maatalousoppilaitoksen va. maatalousopettaja 1972, Etelä-Pohjanmaan karjatalouskoulun va. karjatalousopettaja ja johtaja 1972–1973 ja karjatalousopettaja ja johtaja 1973–1980, Ilmajoen maatalousoppilaitoksen rehtori 1981–1995, Seinäjoen ammatillisen korkeakouluopetuksen kuntayhtymän Ilmajoen maatalousoppilaitoksen rehtori ja tilanhoitaja 1995–2002 ja Seinäjoen ammattikorkeakoulun vararehtori ja luonnonvara-alan koulutusyksikön johtaja 1999–2002. Seinäjoen ammattikorkeakoulu päätti Luomajärven jo eläköidyttyä siirtää agrologikoulutuksen Ilmajoelta Seinäjoelle. Maanviljelystä Luomajärvi on harjoittanut sekä Viljakkalassa että Evijärvellä. Luomajärvellä oli työuransa ainaka myös useita asiantuntija- ja luottamustehtäviä. Maanviljelysneuvoksen arvonimen hän sai 1999.

Lähteet
-------

1. 1 2  Henttinen, Annastiina: Maanviljelysneuvos Antero Luomajärvi (1943–). *Suomen talouselämän vaikuttajat* -verkkojulkaisu (maksullinen). 20.5.2010. Suomalaisen Kirjallisuuden Seura. Viitattu 19.5.2023.
2. ↑  Uhkakuvat toteutuivat.  *Ilmajoki-lehti*, 6.6.2017, nro 45, s. 5. Kansalliskirjasto. Viitattu 19.5.2023.
**Géfyra** (kreik. Γέφυρα; myös transl. *Géfira*) on Kreikan kaupunki, joka kuuluu hallinnollisesti Chalkidónan kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Γεφύρας, *Dimotikí Koinótita Gefýras*). Kaupungin väkiluku on 3 059 (vuonna 2011).

Géfyran Balkanin sotien museo.
Géfyran pieni kaupunki, suomeksi "Silta", sijaitsee Axiós-joen itäpuolella linnuntietä noin 23 kilometriä länsiluoteeseen Thessalonikista. Asutuksen aiempi, turkkilaisaikainen nimi oli vuoteen 1926 saakka *Topsín* (Τοψίν).

Aiemmin kaupunki kuului Ágios Athanásioksen kuntaan ja vuodesta 2011 lähtien Chalkidónan kunnan Ágios Athanásioksen kunnallisyksikköön.

Lähteet
-------

1. 1 2 3  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Topsin -- Gefyra *Name Changes of Settlements in Greece*. Institute for Neohellenic Research. Viitattu 1.9.2020.

Aiheesta muualla
----------------

* Kuvia tai muita tiedostoja aiheesta **Géfyra** Wikimedia Commonsissa
**Aktiva studentförbundet** oli vuosina 1931–1945 toiminut suomenruotsalainen oikeistoradikaali järjestö jonka perustivat Lapuan liikettä kannattaneet Ruotsalaisen Kansanpuolueen oikeistosiipeen kuuluneet opiskelijat ja aktivistitoiminnan veteraanit. Järjestö oli maanpuolustushenkinen ja saksalaismielinen vaikkei se kannattanutkaan kansallissosialismia. Aktiva studentförbundet suhtautui myös myönteisemmin kuin RKP:n enemmistö yhteistyöhön suomenkielisten porvarillisten piirien kanssa.

Aktiva studentförbundet julkaisi yhdessä Ruotsalaisen Kansanpuolueen oikeistosiiven ns. vuorineuvossiiven kanssa vuosina 1937–1944 Svensk Botten-aikakauslehteä. RKP:n vuorineuvossiipi oli saanut nimensä koska ryhmään kuului useita ruotsinkielisiä elinkeinoelämän edustajia kuten Amos Anderson, Jacob von Julin, August Ramsay ja Emil Sarlin. Aktiva studentförbundetin toiminta hiipui jo talvisodan jälkeen ja järjestö lakkautettiin 1945. Sen jäsenmäärä ei enimmilläänkään ylittänyt kahtasataa.

Lähteet
-------

1. 1 2  Uppslagsverket Finland
**Muistot** (*The Dead*) on John Hustonin viimeiseksi jäänyt elokuvaohjaus, joka sai ensi-iltansa joulukuussa 1987 nelisen kuukautta hänen kuolemansa jälkeen. Komediallinen draama perustuu James Joycen novelliin "Kuolleet" kokoelmasta *Dublinilaisia*, ja sen käsikirjoitti ohjaajan poika Tony Huston. Naispääosaa näyttelee ohjaajan tytär Anjelica Huston.

Lähes juonettomassa, näytelmällisessä tarinassa ryhmä ihmisiä kokoontuu 1900-luvun alussa illalliselle pohtimaan kuolleiden läheisten ihmisten merkitystä heille.

Päärooleissa
------------

|  |  |  |
| --- | --- | --- |
|  Anjelica Huston  | … |  Gretta
  |
|  Donal McCann  | … |  Gabriel
  |
|  Helena Carroll  | … |  Kate-täti
  |
|  Cathleen Delany  | … |  Julia-täti
  |
|  Ingrid Craigie  | … |  Mary Jane  |

Vastaanotto ja myöhempi arvostus
--------------------------------

Elokuva tuotti Oscar-palkintoehdokkuudet käsikirjoituksesta ja puvustuksesta.

*Video-oppaassa* vuodelta 1994 Bello Romano piti *Muistoja* Hustonin "armoitettuna testamenttina", joka vaatii katsojalta paljon mutta palkitsee koskettavuudellaan. Hän antoi elokuvalle neljä tähteä viidestä, mikä teoksen mukaan vastaa sanallista arviota "erinomainen".

*The New York Timesin* kriitikot valitsivat *Muistot* vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet
-------

1. 1 2  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.
2. ↑  The Best 1,000 Movies Ever Made, *The New York Times*. Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004. Viitattu 13.7.2016.

Aiheesta muualla
----------------

* *Muistot* Internet Movie Databasessa. (englanniksi)
* *Muistot* Elonetissä.